ກອງປະຊຸມ LDC ເນັ້ນຄວາມສໍາຄັນ ຂອງການລົງທຶນ ຂອງຕ່າງປະເທດ ແລະພາກສ່ວນເອກະຊົນ ໃນການ ຫລຸດຜ່ອນຄວາມທຸກຈົນ.
ກອງປະຊຸມ LDC ອັດລົງ ພ້ອມດ້ວຍເປົ້າໝາຍ ທີ່ຈະລົດຈໍານວນພວກປະເທດ ດ້ອຍພັດທະນາ ທີ່ມີຢູ່ 48 ປະເທດໃນໂລກ ໂຮມທັງລາວນັ້ນ ລົງໃຫ້ໄດ້ເຄິ່ງນຶ່ງ ໃນ 2020.
ກອງປະຊຸມໃຫຍ່ຂອງອົງການສະຫະປະຊາຊາດ ກ່ຽວກັບພວກປະເທດຍາກຈົນທີ່ສຸດໃນໂລກ ກໍຄືດ້ອຍພັດທະນາທີ່ສຸດ ຫລື LDC ໄດ້ຮັບຜ່ານເອົາແຜນການນຶ່ງເມື່ອວັນສຸກອາທິດແລ້ວນີ້ ທີ່ເນັ້ນຍໍ້າເຖິງຄວາມສໍາຄັນຂອງການລົງທຶນຂອງຕ່າງປະເທດ ແລະຂອງພາກສ່ວນເອກະຊົນ ໃນການຊ່ວຍດຶງປະຊາຊົນຫລາຍລ້ານຄົນ ອອກຈາກຄວາມທຸກຈົນ ຜູ້ສື່ຂ່າວວີໂອເອ Dorian Jones ມີລາຍງານກ່ຽວກັບກອງປະຊຸມຫ້າວັນດັ່ງກ່າວ ຈາກນະຄອນອີສຕັງບູນ ປະເທດເທີກີ ຊຶ່ງທອງປານມີລາຍລະອຽດ ມາສະເໜີທ່ານ ກອງປະຊຸມຄັ້ງທີ່ສີ່ຂອງພວກປະເທດທີ່ດ້ອຍພັດທະນາທີ່ສຸດ ໄດ້ສິ້ນສຸດລົງ ພ້ອມກັບການຮັບຮອງເອົາເປົ້າໝາຍທີ່ຈະລົດ ຈໍານວນປະເທດທີ່ດ້ອຍພັດທະນາທີ່ສຸດຂອງໂລກຫລື LDC ທີ່ມີຢູ່ທັງໝົດ 48 ປະເທດໃນປັດຈຸບັນນີ້ ຮວມທັງ ສປປ ລາວ ນໍານັ້ນ ລົງໃຫ້ໄດ້ເຄິ່ງນຶ່ງ ທ່ານ Upendra Yadav ລັດຖະມົນຕີຕ່າງປະເທດເນປາລ ຊຶ່ງເປັນຫົວໜ້າຫ້ອງການປະສານງານ LDC ຂອງໂລກ ກ່າວວ່າ ການບັນລຸເປົ້າໝາຍທີ່ວ່ານີ້ ແມ່ນຢູ່ໃນຜົນປະ ໂຫຍດ ຂອງປະຊາຄົມໂລກ ທ່ານ ຢາດາຟ ກ່າວວ່າ ການເນັ້ນໜັກໃສ່ຄວາມສາມາດໃນການຜະລິດ ດ້ານພະລັງງານ ດ້ານໂຄງລ່າງພື້ນຖານ ແລະດ້ານການກະເສດ ເປັນເຄຶ່ອງໝາຍແຫ່ງຄວາມແຕກຕ່າງທີ່ສໍາຄັນທີ່ສຸດ ຈາກແຜນ ປະຕິບັດງານຄັ້ງລ່າສຸດຂອງ LDC ທີ່ ນະຄອນຫລວງບຣັສເຊິລ ປະເທດແບລຈຽມ ໃນ ປີ 2001 ທີ່ເນັ້ນໜັກໃສ່ ດ້ານສຸຂະພາບ ການສຶກສາ ແລະໂຄງການສັງຄົມອື່ນໆ ແຜນປະຕິບັດງານ ເກືອບ 50 ໜ້າຂອງອີສຕັນບູລ ແມ່ນປະກອບດ້ວຍຄໍາແນະຕ່າງໆ ສໍາລັບພວກປະເທດຍາກຈົນແລະຮັ່ງມີທັງຫລາຍ ແລະກວມເອົາທັງເລື້ອງການປ່ຽນແປງ ຂອງດິນຟ້າອາກາດ ການຊ່ວຍເຫລືອ ສຸຂະພາບ ແລະການລົງທຶນໂດຍກົງຂອງຕ່າງປະ ເທດ ແຜນການເນັ້ນຍໍ້າເຖິງຄວາມສໍາຄັນຂອງການພັດທະນາ ການຮ່ວມມືແລະການ ສະໜັບສະໜຸນຊື່ງກັນແລະກັນ ລະຫວ່າງ LDC ແລະພວກປະເທດທີ່ກໍາລັງໂຜ່ໂຕຂຶ້ນມາ ເປັນຕະຫລາດໃຫຍ່ ສໍາລັບເປົ້າໝາຍໃນການທີ່ຈະລົດຜ່ອນຈໍານວນພວກປະເທດທີ່ດ້ອຍພັດທະນາ ຫລື LDC ລົງໃຫ້ໄດ້ເຄິ່ງນຶ່ງນັ້ນ ທ່ານ Cheick Sidi Diarra ຮອງ ເລຂາທິການໃຫຍ່ອົງການສະຫະ ປະຊາຊາດ ແລະຜູ້ຕ່າງໜ້າລະດັບສູງ ສໍາລັບ LDC ກ່າວວ່າ ມີຫ້າຫລືຫົກປະເທດທີ່ກໍາລັງ ຈະພົ້ນຈາກສະຖານະພາບປະເທດທີ່ດ້ອຍພັທະນາທີ່ສຸດໃນສອງປີຕໍ່ໜ້າ ຊຶ່ງໂຮມທັງປະ ເທດ ເອກີທໍຣິອາລ ກີນີ(Equitorial Quinea), ແອງໂກລາ, ຕີມໍ ແລສເຕ, ບັງກລາເທດ, ແລະເນປາລ ທ່ານດາຍອາຣາ ກ່າວວ່າ ທ່ານ ດາຍອາຣາ ກ່າວຕໍ່ໄປວ່າ ໃນຂະນະທີ່ໂລກກໍາລັງດິ້ນຮົນຕໍ່ສູ້ ເພື່ອໃຫ້ລຸດພົ້ນຈາກ ວິກິດການການເງິນໂລກທີ່ຮຸນແຮງທີ່ສຸດ ນັບຕັ້ງແຕ່ສະພາບເສດຖະກິດຕົກຕໍ່າຮ້າຍແຮງ ທີ່ສຸດຂອງສະຫະລັດ ຫລື the Great Depression ຄັ້ງຊຸມປີ 1930 ນັ້ນ ການທີ່ຈະບັນ ລຸເປົ້າໝາຍຕ່າງໆທີ່ກ່າວມານັ້ນ ແມ່ນຈະຍາກລໍາບາກຫລາຍ ແລະທ່ານດາຍອາຣາ ກ່າວ ວ່າ ນັ້ນ ແມ່ນເຫດຜົນທີ່ວ່າ ເປັນຫຍັງອະນາຄົດຈຶ່ງຈະກາງຕໍ່ນໍາການລົງທຶນໂດຍກົງຈາກ ຕ່າງປະເທດ ແລະຈາກພວກສ່ວນເອກະຊົນ ຫລາຍກວ່າພາກອື່ນໆ ທ່ານ Ahmet Davutoglu ລັດຖະມົນຕີຕ່າງປະເທດເຕີກີ ກ່າວວ່າ ປະເທດເທີກີໄດ້ກາຍ ເປັນກະບອກສຽງໃຫ້ແກ່ພວກປະເທດ LDC ໄປແລ້ວແລະຈະສືບຕໍ່ປະຕິບັດເຊັ່ນນັ້ນຕໍ່ໄປ ທ່ານ Davutoglu ກ່າວວ່າ ນອກນີ້ແລ້ວ ເທີກີຍັງໄດ້ປະກາດວ່າ ຕົນຈະສືບຕໍ່ສະໜັບສະໜຸນພວກປະເທດທີ່ດ້ອຍພັດທະ ນາທີ່ສຸດ ຫລື LDC ນັ້ນຕໍ່ໄປ ໂດຍການສະໜອງທຶນການສຶກສາຂັ້ນມະຫາວິທະຍາໄວໃຫ້ 1000 ທຶນ ຖ້າຄິດໄລ່ເປັນເປີເຊັນຂອງຜົນຜະລິດລວມຂອງປະເທດ ຫລື GDP ແລ້ວ ບັດນີ້ ເທີກີແມ່ນຮວມຢູ່ໃນພວກປະເທດທີ່ໃຫ້ການບໍລິຈາກຊ່ວຍເຫລືອລາຍໃຫຍ່ທີ່ສຸດ ແກ່ ພວກປະເທດກໍາລັງພັດທະນານັ້ນ